Hatos számú birodalmi feltárás

## VI. számú birodalmi feltárás

A **Hatos számú birodalmi feltárás** helyszíne ismeretlen. Az előtte lévő öt feltárás sorsa tisztázatlan, de bizonyosan sok wookiee rabszolga esett áldozatul a munkálatok során. Egy sötét és kietlen planétán terült el, amelyet egy viharos gyűrű ölelt körbe, eltakarva az ásatások helyszínét. A gyűrű eredete ismeretlen.

A feltárás helyszínét szigorúan őrzi egy erre speciálisan felállított birodalmi hadtest, egy bizonyos ISB-s tiszt, Edoirin főkapitány vezetésével.

Továbbá ismert, hogy a Rithun bányászvállalatnak köze volt hozzá, ugyanis a járművek többsége az ő tulajdonukban állt. Jaggernautok és különböző kitermelő eszközök egyaránt rendelkezésre álltak.

## **Földrajz**

A planéta kietlen felszíne erdőségekkel ritkán borított, azonban a feltárás fölött halott erdőség húzódott. Az erdőben minél beljebb haladt az ember, annál sötétebb lett és erősödtek fel ismeretlen eredetű vörös fények. Madártávlatból átláthatatlan, sötét felhőréteg takarta el a feltárási helyszíneket.

## **Az odajutás**

Teljes folyamat maximálisan felügyelve volt: Jelöletlen lambda-osztályú siklókkal történt az odajutás, ezeknek a speciális siklóknak a száma és gyártási helye teljesen ismeretlen.

Űrkikötőt nem építettek, csupán egy biztosított téren fogadták a hajókat, messze a feltárás tényleges helyszínétől.

## **A feltárásról**

A feltárások során egy ősi várost kerestek a birodalmiak, egyelőre ismeretlen, hogy honnan tudtak arról, hogy mit keresnek. A feltárás helyszíne maga egy sötét veremtől indul, melyet a birodalmi erők erős falakkal határoltak el.

Öt sikeretlen próbálkozás után végül a hatos feltárás talált rá a városra, amely nagyon mélyen a felszín alatt húzódott. A város mintha valami által védelmezve lett volna, lényegében teljesen bejárható és feltérképezhető maradt, teljes utcák és épületek maradtak az utókorra.

Egykori lakossága vegyesen volt ember és mindenféle egyéb szerzet.

### **Bővítések**

Az ásatáshoz a Rithun jóvoltából legalább kettő nagyteljesítményű bányászgép is a birodalmiak rendelkezésére állt. A bányászgépek gyártója és típusa ismeretlen, de működtetésük bár nagyon erőforrásigényes, egyben nagyon hatékony is volt.

### **Látogatások, az ásatást vezető tisztek**

Nem ismert pontosan, hogy kik és hányan látogattak el a feltárás helyszínére, azonban bizonyosan köztük volt BBY 1-ben Aylin Hartley, birodalmi marsall, akit Dascolt Drageve és Cathos Ewax vittek el az ásatás helyszínére. (Ők egyébként gyakran látogatták a helyet)

A látogatás során a marsallt bevezették a romvárosba és egy, a helyszínen feltárt ősi jedi templomba is. A templom materiális emlékekben nagyon gazdag volt, azonban a legjelentősebbek közé tartozott jópár öreg fénykard és pár különleges zászló is.

### **Leletek**

A leletek többségét Cadosra, vagy egyéb biztonságosnak számító birodalmi helyszínekre szállították, a legtöbb kiásott tárgy ismeretlen.

Eddig ismert tárgyak: (A vezetőség pár tagja tudott róluk)

* Ősi könyvek, főleg tanításokkal
* Holokronok
* Azonosítatlan nagyobb kyber-kristály
* Darth Vimrasa fénykardjának kristálya

### **Az ásatás lezárása**

BBY 2-ben a Rithun bányászvállalat irányítását kivették Ewax igazgató kezéből (a birodalmi főparancsnoksággal való összetűzéseik miatt), így az ásatási helyszínt a 7-es különleges műveleti egység lezárta, a feltárt helyszíneket visszatemették és elszállítottak mindent, amit csak építettek, vagy találtak. A rabszolgák többségét a helyszínen kivégezték.